Georges Pompidou
Georges Jean Raymond Pompidou (5. juli 1911 – 2. april 1974) bio je francuski političar i državnik, bivši premijer i predsjednik Francuske. Od 1944. bio je bliski saradnik, a od 1948. lični savjetnik i šef kabineta generala Charles de Gaullea. Kao premijer, od 1962. do 1968. provodio je De Gaullovu vanjsku politiku, a s premijerskog položaja povukao se poslije studentskih nemira 1968. godine. Pobijedivši na listi degolista, Pompidou je u junu 1969. naslijedio De Gaullea kao predsjednika Francuske i na tom položaju ostao sve do smrti 1974. godine.